cyanic-selkie/wikianc huggingface dataset:
Կիմ Յու Բին
Կենսագրություն
Կիմ Յու Բինը ծնվել է 1988 թվականի հոկտեմբերի 4-ին Հարավային Կորեայում՝ Կվանջույում 1988 թվականի հոկտեմբերի 4-ին։ Մինչ Սան-Հոսե տեղափոխվելը նա հաճախել է JungAm Elementary School և Anyang High School դպրոցները։ Կալիֆոռնիայում նա սովորել է Leland High School դպրոցում։ Ավելի ուշ ընդունվել է Myongji University համալսարանը։ Ազատ տիրապետում է մայրենի կորեերենին և անգլերենին։
Wonder Girls
2007 թվականի սեպտեմբերի 7-ին Յու Բինը կատարեց իր առաջելույթը, որպես Wonder Girls խմբի անդամ։ Երբ խումբը թողարկեց իր նոր թրեկը «Tell Me» անվանումով Յու Բինը հայտարարվեց գլխավոր ռեպեր Հյոնուի փոխարեն։
Չնայած խմբում իր դիրքին Յու Բինը ժամանակ առ ժամանակ հանդես էր գալիս ինչպես լրացուցիչ վոկալիստ։ Այդպիսի ելույթներ են օրինակ՝ «This Time»-ը և «Wishing on a Star»-ը։ Ինչպես նաև նա նկարահանվեց տարբեր տեսահոլովակներում, օրինակ՝ 2 PM խմբի «LABELMATE» դեբյուտային տեսահոլովակում, Shinhwa խմբի «10 Jeom Manjeome 10 Jeom» և «Once in a Life Time» տեսահոլովակներում։ Նա նաև մարմնավորում է տարբեր դերասանուհիների, օրինակ՝ Էնդի Լիին Shinhwa-ից, Լի Մին Վուին, Կիմ Բում Սուին և Chun G.-ին։
Յու Բինը ցուցադրեց իր ընդունակությունները երգերի գրման մեջ, որոնցից մեկը՝ «Do You Know That?»-ը կատարեց Կիմ Բոմ Սուն։ Այդ նույն պահին նա ինքնուրույն գրեց որոշ երգերի ռեպ-մասերի տեքստերը։ 2011 թվականին Յու Բինը գրեց «Girls Girls»,«Me, In», նաև «Sweеt Dreams» երգերը Wonder Girls-ի երկրորդ ստուդիական երգը, որը ուներ «Wonder World» անվանումը։ Նա նաև «Hey Boy» խմբի մինի-ալբոմի երգերի տեքստերը գրեց, որը ուներ Wonder Party անվանումը և թողարկված էր 2012 թվականի հունիսի 3-ին։
Դերասանություն
Յու Բինը հայտնվեց MBC ալիքի հայտնի «Ահա և նա» կատակերգությունում։ Պաշտոնական առաջելույթը դերասանական կարիերայում կատարեց «Վիրուս» դորամայով, խաղալով Լի Ջուն Յոնի դերում, ով հիանալի խակեր է և IT-մասնագետ։
Հեռուստատեսային շոուներ
2015 թվականի օգոստոսի 17-ին Յու Բինը հաստատեց, որ միանում է «Տգեղ ռեպ-աստղ»-ի երկրորդ սեզոնին։ Նրա հայտնիությունը էլ ավելի մեծացավ «Girl Crus»-ում կատարվածի պատճառով։ Արդյունքում նրա սանրվածքը և դիմահարդարանքը շատ հայտնի դարձան Հարավային Կորեայում։
Ծանոթագրություններ
Կատեգորիա:Անձինք այբբենական կարգով Կատեգորիա:Հոկտեմբերի 4 ծնունդներ Կատեգորիա:1988 ծնունդներ Կատեգորիա:Երաժիշտներ այբբենական կարգով Կատեգորիա:Հարավկորեացի երգչուհիներ Կատեգորիա:Հարավկորեացի դերասանուհիներ Կատեգորիա:21-րդ դարի երգչուհիներ Կատեգորիա:Հարավկորեացի հեռուստատեսային դերասանուհիներ Կատեգորիա:Բեմական կեղծանուններ
Նգաունդերե
Նգաունդերե (Ngaoundéré), քաղաք Կամերունում։ Ադամավա նահանգի և Վինա դեպարտամենտի վարչական կենտրոնն է։ Բնակչությունը՝ 262 747 մարդ (ըստ 2010 թվականի տվյալների) ։
Նգաունդերենը տեղի կաթոլիկ թեմի կենտրոնն է։
Աշխարհագրություն
Նգաունդերեն գտնվում է Ադամավայի սարահարթում (այն տարածքում, որը կրում է Նգաունդերե սարահարթ անվանումը)` Կամերունի գրեթե կենտրոնում։
Տնտեսություն
Քաղաքը երկրի առավել զարգացած մասերի հետ կապող երկաթուղու միջոցով արտահանվում է տեղական անասնաբուծական տնտեսությունների արտադրանքը, ինչպես նաև` գետնանուշ (ծովային ճանապարհներով) ։ Տեղական արդյունաբերությունը զբաղվում է կաթնամթերքի և մսամթերքի արտադրությամբ, մորթիների մշակմամբ։ Զարգացած է նաև օծանելիքի արդյունաբերությունը, բամբակի վերամշակումը։ Քաղաքի մերձակայքում արդյունահանվում է բոքսիտ։
Նգաունդերենը նաև զբոսաշրջանին ​​կենտրոն է ։
Կրթություն
Քաղաքում կա համալսարան։
Տրանսպորտ
Քաղաքը երկաթուղու վերջին կետն է, որն անցնում է երկրի խոշորագույն քաղաքներով` Դուալայով և Յաունդեով։ Նգաունդերեով է անցնում երկրի մայրաքաղաքը` Յաունդեն, Կամերունի հյուսիսում գտնվող Գարուա և Բերտուա քաղաքներին միացնող ավտոմայուղին ։
Նգաունդերեն ունի օդանավակայան ։
Արտաքին հղումներ
Կատեգորիա:Կամերունի քաղաքներ Կատեգորիա:Աֆրիկայի բնակավայրեր Կատեգորիա:Համալսարանական քաղաքներ
Ծվծվուկ անապատային
Ծվծվուկ անապատային, մեխակազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
Բազմամյա բույս է, որի բարձրությունը 30-80 սմ է։ Բաժակը, որը մերկ է, ունի 8-10 մմ երկարություն։ Պտղակիրը՝ կարպոֆորը, ավելի քան երկու անգամ բաժակից կարճ է։ Պսակաթերթերը դեղնավուն-կանաչավուն են և առանց պսակակցի ։
Տարածվածություն
Հայտնի է Երևանի (Արարատ ավանի և Ազատի ջրամբարի շրջակայք) և Մեղրու ֆլորիստիկական շրջաններում։ Աճում է նաև Հյուսիսարևելյան Անատոլիայում և Հյուսիսային Իրանում ։
Էկոլոգիա
Աճում է ստորին լեռնային գոտում՝ ծովի մակարդակից 800-1100 մ բարձրությունների վրա, չոր լանջերին, աղակալած ճահիճներում, կիսաանապատում։ Ծաղկում է մայիս ամսին, պտղակալում՝ հունիսին ։
Պահպանություն
Վտանգված տեսակ է։ Հայտնի են 2 փոքրիկ պոպուլյացիա։ Տարածման շրջանի մակերեսը 5000 կմ²-ից պակաս է, իսկ բնակության շրջանի մակերեսը 500 կմ²-ից է պակաս։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES–ի և Բեռնի կոնվենցիաների հավելվածներում ։
Արարատի ճահիճները Հայաստանի Կառավարության 2008 թվականի որոշման համաձայն ընդգրկվել են բնության հուշարձանների ցանկում, որպես «Աղակալած ճահճուտ», սակայն պահպանության ուղղությամբ կոնկրետ գործողություններ դեռ չեն իրականացվում
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Մեխակազգիներ Կատեգորիա:ՀՀ Կարմիր գրքում գրանցված բույսեր
Նարդես Շովիցի
Նարդես Շովիցի, հովանոցավորների ընտանիքին պատկանող ծասկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
Բազմամյա բարակ ցողուններով խոտաբույս է, որի բարձրությունը 50 սմ է։ Պսակաթերթերը արտաքինից թավոտ են։ Պտուղն ունի լայն թևանման եզրեր՝ ակոսիկներում բազմաթիվ եթերայուղային խողովակներով ։
Տարածում
Հայաստանում աճում է Երևանի (Քարակերտ, Երասխ) և Դարեղեգիսի (Խաչիկ) ֆլորիստիկական շրջաններում։ Աճում է նաև Նախիջևանում, Անատոլիայում, Իրանում, Միջին Ասիայում, Աֆղանստանում ։
Էկոլոգիա
Աճում է ստորին և միջին լեռնային գոտիներում՝ ծովի մակարդակից 800-1800 մ բարձրությունների վրա, աղակալված չոր կիսաանապատում և տափաստանում, քարքարոտ և խճաքարոտ լանջերին։ Ծաղկում է մայիս-հունիս ամիսներին, պտղաբերում՝ հուլիս-օգոստոսին ։
Պահպանության
Պահպանություն չի իրականացվում ։
Ծանոթագրություններ
Կատեգորիա:Խոցելի տեսակներ Կատեգորիա:Ծածկասերմեր Կատեգորիա:Հովանոցավորներ Կատեգորիա:Բազմամյա բույսեր Կատեգորիա:ՀՀ Կարմիր գրքում գրանցված բույսեր
OSIRIS-REx
Origins Spectral Interpretation Resource Identification Security Regolith Explorer, ամերիկյան աստերոիդների ուսումնասիրման կայան, որը նախատեսված է (101955) Բեննու աստերոիդի գրունտի ուսումնասիրությունների համար։ Այս առաքելությունը ընտրվել է մրցութային հիմունքներով` ՆԱՍԱ New Frontiers ծրագրի («Նոր սահմաններ») շրջանակներում։ Կայանի մեկնարկը տեղի է ունեցել 2016 թվականի սեպտեմբերի 8-ին  ։ Աստերոիդի նվաճումն ու գրունտի ուսումնասիրությունը տեղի կունենա 2019 թվականին, իսկ երկիր կվերադառնա  2023 թվականին։ Առաքելության արժեքը գնահատվում է 800 միլիոն դոլար, չհաշված փոխադրամիջոցի արժեքը, որը կարժենա մոտ 200 մլն դոլար ։ OSIRIS-REx անվանումը  կապված է նաև հին եգիպտական աստված Օսիրինի (և վերածննդի խորհրդանիշ Բեննի) անվան հետ ։
OCAMS
Այս բլոկը(OSIRIS-REx Camera Suite, OCAMS) կազմված է երեք տեսախցիկներից `
OVIRS
OSIRIS-REx Visible and IR Spectrometer (OVIRS), սպեկտրոմետր, որը կարող է կիրառվել աստերոիդի մակերևույթի օրգանական և անօրգանական նյութերի տեղակայման քարտեզագրությանհամար ։
OTES
OSIRIS-REx Thermal Emission Spectrometer (OTES), սպեկտոմետր, որը կարող է աշխատել հեռավորության վրա գտնվող ինֆրակարմիր սպեկտորի տիրույթում (4-50 մկմ)։ Այս սարքի հիմնական խնդիրն է` կառուցել ջերմաստիճանային քարտեզ։ Թույլատրում է ստեղծել նաև աստերոիդի նմուշառման հատվածում հանքանյութերի տեղանքի մանրամասն քարտեզ ։
Արտաքին հղումներ
Կատեգորիա:Աստղագիտական օբյեկտ
Ջարեդ Գիլմոր
Ջարեդ Սքոթ Գիլմոր (Jared Scott Gilmore, ), կինոյի և հեռուստատեսության ամերիկացի դերասան, որը նկարահանվել է այնպիսի հեռուստասերիալներում, ինչպիսիք են «Խելագարներ»  և «Մի անգամ հեքիաթում»  ։ Վերջինում  մարմնավորել է Հենրիին՝ Սպիտակաձյունիկի թոռանը։
Կենսագրություն
Ջարեդը ծնվել է 2000 թվականի մայիսի 30-ին ։ Նա ունի երկվորյակ քույր՝ Թեյլորը, որի շնորհիվ էլ հայտնվել է հեռուստատեսությունում։ Ծնողները որոշել են գործակալ գտնել Թեյլորի համար և ուղևորության ժամանակ իրենց հետ վերցրել են Ջարեդին ։ Երբ նրանք հանդիպել են գործակալների հետ, պարզվել է, որ նրանց հետաքրքրում է ոչ միայն Թեյլորը, այլև Ջարեդը։ Դրանից կարճ ժամանակ անց նա մասնակցել է լսումների ։
Ի տարբերություն իր քրոջ, որը շուտով հեռացել է այլ ոլորտից, Ջարեդը շարունակել է աշխատել այդ ուղղությամբ։ Սկզբում Ջարեդը գովազդել է շապիկներ, ինչն էլ նրան տարել է աշխատելու հեռուստատեսությունում ։
Ծանոթագրություններ
Կատեգորիա:Հոլիվուդյան դերասաններ Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասաններ Կատեգորիա:21-րդ դարի դերասաններ Կատեգորիա:«Երիտասարդ դերասան» մրցանակի դափնեկիրներ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի տղա երեխա դերասաններ
Դաունթաուն
Քաղաքակենտրոնը տվյալ քաղաքի առևտրային, մշակութային և երբեմն էլ պատմական, քաղաքական և աշխարհագրական սիրտն է՝ հատկապես Արևմտյան աշխարհում։ «Քաղաքակենտրոն» արտահայտությունը նախնական տարբերակով օգտագործվել է բրիտանական անգլերենում և սերտորն կապված է այլ լեզուների հետ, ինչպիսիք ֆրանսերենում «centre-ville», գերմաներենում՝ Stadtzentrum կամ էլ չինարենում 市中心 (shìzhōngxīn) արտահայտություններն են։ ԱՄՆ-ում օգտագործում են «քաղաքակենտրոն» արտահայտությունը, չնայած որ որոշ քաղաքներ, ինչպիսին Ֆիլադելֆիա ն է, օգտագործում են «քաղաքի կենտրոն» արտահայտությունը, մինչդեռ այլ քաղաքներ, ինչպիսին Փորթլենդ ն է, օգտագործում են «քաղաքակենտրոն» արտահայտությունը։
Քաղաքի կենտրոնը (հաճախ՝ պատմական) քաղաքի տարածք է, ուր կենտրոնացված են առևտուրը, զվարճանքը, գնումները և քաղաքական իշխանությունը։ Այս արտահայտությունն օգտագործում են անգլախոս շատ երկրներում և այն ունի հավասարարժեք թարգմանություններ այլ լեզուներով ևս։ Համենայն դեպս, հատկապես ԱՄՆ-ում «քաղաքակենտրոն»-ը հաճախ օգտագործում են քաղաքի կենտրոնը բնութագրելու համար, իսկ Կանադայում «քաղաքակենտրոն»  և «դաունթաուն» արտահայտություններն օգտագործում են փոխադարձաբար։ Ավստրալիա յում «Կենտրոնական գործարար շրջան» արտահայտությունը լայնորեն կիրառում են քաղաքի կենտրոնը բնութագրելու համար, սակայն «Քաղաքակենտրոն» արտահայտության կիրառումը մեծանում է՝ հատկապես Մելբուրն ում։ Հարավային Աֆրիկա յում «ԿԳՇ» (Կենտրոնական գործարար շրջան) արտահայտությունը կիրառում են պաշտոնական գրագրության մեջ, իսկ ոչ պաշտոնական շփումներում քաղաքի կենտրոնն անվանում են «թաուն» և չնայած ապակենտրոնացված ԿԳՇ-ների աճին, ինչպիսին Սանդթոն ում ու Ումլանգա յում է, «թաուն»-ի կիրառումը շարունակում է բնութագրել քաղաքների ԿԳՇ-ն։ Շատ այլ քաղաքներում, Կենտրոնական գործարար շրջանը (ԿԳՇ) գտնվում է քաղաքակենտրոնում, սակայն «քաղաքի կենտրոն» հայեցակարգը տարբերվում է ԿԳՇ-ից։ Վերջինիս հայեցակարգը տարածվում է տնտեսական և ֆինանսական իշխանությունների վրա, սակայն «քաղաքի կենտրոն»-ը ներառում է նաև պատմական, քաղաքական և մշակութային գործոնները։ Պարզ օրինակ է Փարիզ ը․ La Défense-ը Փարիզի կենտրոնական գործարար շրջանն է, սակայն քաղաքի կենտրոնը չէ։ Շատ ավելի մեծ կամ ավելի հին քաղաքներում ԿԳՇ-ն ու քաղաքի կենտրոնը միայն մասամբ են համընկնում։
Քաղաքի կենտրոնը հաճախ քաղաքի առաջին բնակատեղին է, որն այն վերածում է քաղաքի պատմական մասի։
Ավստրալիա
Ավստրալիական շատ քաղաքներում քաղաքակենտրոնը որոշ առումներով համընկում է կենտրոնական գործարար շրջանի հետ՝ հաշվի առնելով, որ «Քաղաք», «քաղաքակենտրոն» և «կենտրոնական գործարար շրջան» կամ «ԿԳՇ» անվանումները մոտ հոմանիշներ են։ Համենայն դեպս, ավստրալիական որոշ քաղաքներում քաղաքակենտրոնն ու ԿԳՇ-ն աշխարհագրորեն առանձնացված են։ Սիդնեյ ում և Բրիսբեն ում, օրինակ՝ «ԿԳՇ» արտահայտությունը վերաբերում է «քաղաքակենտրոն» արտահայտությանը։
Չինաստան
Չինարենում քաղաքի քաղաքային կենտրոնն անվանում են «քաղաքակենտրոն» կամ էլ «քաղաքային միջուկ»։ Շատ այլ քաղաքներում այն քաղաքի պատմական, մշակութային և առևտրային կենտրոնն է։ Պատմականորեն, ԿԳՇ-ն հաճախ զբաղեցված էր քաղաքակենտրոնի մի մասով։ Վերջին տարիներին ավելի մեծ քաղաքները զարգացրել են ԿԳՇ-ները կամ էլ ֆինանսական շրջանները, որոնք զբաղեցնում են քաղաքակենտրոնի մի մասն ու պատմական քաղաքակենտրոնից ամբողջովին դուրս են գտնվում։ Օրինակ՝ Պեկին ի պատմական քաղաքակենտրոնը սահմանափակվում է հին քաղաքի պատերով և մնում է քաղաքի քաղաքական և մշակութային կենտրոնը։ Սակայն, Պեկինի ԿԳՇ-ն գտնվում է Չաոյանգ շրջանում՝ պատմական քաղաքի արևելյան ասում։ Շանհա յի քաղաքակենտրոնը սահմանափակվում է Հին չինական քաղաքով՝ Միջազգային բնակատեղիով Ֆրանսիական մենաշնորհությամբ և տեղակայված էր Հուանգպու գետի արևմտյան ափին։ Մինչդեռ ժամանակակից ֆինանսական շրջանը կենտրոնացված է Լուջիազուի ում՝ նոր զարգացած հատվածում, որը տեղակայված է գետի երկարությամբ՝ ավանդական քաղաքակենտրոնից սկսա (չնայած քաղաքակենտրոնի ավանդական մասերը մնում են ֆինանսկան և գործարար կարևոր կենտրոններ)։
Հոլանդիա
Հոլանդերենում binnenstad, centrum, stadscentrum կամ stadskern արտահայտություններն օգտագործում են քաղաքակենտրոնի բնութագրման համար ։ Ամստերդամ ը քաղաքակենտրոնի հստակ օրինակ է, իսկ քաղաքակենտրոնն ու կենտրոնական գործարար շրջանը նույն հատվածում չեն։ Ամստերդամի քաղաքակենտրոնը Սենտրումում է՝ քաղաքի պատմական սրտում, իսկ ԿԳՇ տարածքները հարավ-արևելքում՝ Օմվալում և հարավում՝ Զուիդասում  են։ Ի հավելումն, Վեսթպուրտը ծառայում է որպես քաղաքի արդյունաբերական այգի։
Երկրորդ համաշխարհային պատերազմ ի ընթացքում Ռոտերդամ ը ռմբահարելու պատճառով և պատմական միջուկի կորստից հետո, քաղաքակենտրոնն ու ԿԳՇ-ն Ռոտերդամի նույն հատված են։
Հղումներ
Կատեգորիա:Քաղաք
Հրեշտակապետաց եկեղեցի (Ռոգոզ)
Հրեշտակապետաց եկեղեցի (Biserica „Sfinții Arhangheli Mihail și Gavril” din Rogoz), փայտե եկեղեցի Ռումինիայում, Մարամուրեշի  Ռոգոզ գյուղում։ Ընդգրկված է ՅՈՒՆԵՍԿՕ-ի Համաշխարհային ժառանգության  Մարամուրեշի պատմական մարզի փայտե եկեղեցիներ մշակութային օբյեկտների ցանկում  ։ 2004 թվականին ընդգրկվել է պատմական հուշարձանների ցանկում (կոդ ՄՄ-II կոդ-04 618 mA)։ Գտնվում է Լապուշ գետի հովտում։
Պատմություն
Եկեղեցին կառուցվել է 1663 թվականին, ինչն անուղղակիորեն հաստատում է մուտքի մակագրությունը` տեղեկացնելով 1661 թվականի թաթարական արշավանքի մասին։ Եկեղեցու շինվածքը բնորոշ է տվյալ ժամանակաշրջանին։
1785 թվականի հունիսին նկարիչներ Ռադու Մունտյանը և Նիկոլաե Մանոն նկարազարդել են եկեղեցին։ 1834 թվականին նկարազարդվել է արևմտյան անվակունդը։
Աղբյուրներ
Կատեգորիա:Հուշարձաններ այբբենական կարգով
Յասեմին Ադար
Յասեմին Ադար (Yasemin Adar, ), թուրք մարզուհի, ազատ ոճի ըմբշամարտիկ։
Կենսագրություն
Ծնվել է 1991 թվականի դեկտեմբերի 6-ին Բալըքեսիրում Նաիմա Ադարի և նրա կին Այշեգյուլի ընտանիքում։ Յասեմինն ունի ավագ քույր՝ Յիլդիզը, նրանց մայրը մահացել է 2013 թվականին։ Գազիոսմանպաշի դպրոցն ավարտելուց հետո Յասեմին Ադարը ֆիզկուլտուրա և սպորտ է սովորել Բալիքեսիրի համալսարանում։ Ներկայումս դասավանդում է Նիղդեում ։
Մարզական գործունեություն
Սկզբում Յասեմին Ադարը զբաղվում էր գնդի հրում մարզաձևով, սակայն հետո նրա վրա ուշադրություն դարձրեց Թուրքիայի ըմբշամարտի չեմպիոն Ասլան Սեյհանլին, որից հետո Յասեմինն սկսեց զբաղվել ըմբշամարտով ։ Ընդգրկվել է «Trakya Birlik SK» թիմում  ։
Թոնի Ամենդոլա
Թոնի Ամենդոլա (Tony Amendola, ), ամերիկացի դերասան։ Հանդիսատեսին հայտնի է «Մի անգամ հեքիաթում» սերալից և «Զորոյի դիմակը», «Զորոյի լեգենդը» ֆիլմերից։ «Մի անգամ հեքիաթում» ֆենտեզի սերիալում մարմնավորել է Վարպետ Ջեպետոյին ։
Յասեմին Ադար
Մարզական գործունեություն
2012 թվականին Յասեմին Ադարը մասնակցեց Ըմբշամարտի աշխարհի առաջնությանը, որը տեղի էր ունենում Կանադայում, սակայն ոչ մի մեդալ չնվաճեց ։ 2013 թվականին Ադարը Թբիլիսիում ներկայացրեց Թուրքիան Եվրոպայի առաջնության ժամանակ, սակայն կրկին չկանգնեց պատվո պատվանդանին ։ Նույն թվականին Միջերկրածովյան խաղերի ժամանակ, որը տեղի էր ունենում Մերսինում, Յասեմինը ոսկե մեդալ նվաճեց  ։ Կրկին 2013 թվականին Յասեմին Ադարը մասնակցեց Բուդապեշտում կայացած Աշխարհի առաջնությանը, սակայն գրավեց ընդամենը 5-րդ տեղը  ։ 2014 թվականին Յասեմինը մասնակցեց Ըմբշամարտի աշխարհի առաջնությանը, որը կայացավ Տաշքենդում, սակայն կրկին մեդալներ չնվաճեց ։
Թոնի Ամենդոլա
Կենսագրություն
Թոնի Ամենդոլան ծնվել է 1951 թվականի օգոստոսի 24-ին ամերիկյան Կոնեկտիկուտ նահանգի Նյու Հեյվն քաղաքում։ Ծնողներն ուզում էին, որ նա իրավաբան դառնա, բայց Թոնին նախընտրեց դերասանի մասնագիտությունը։ 1974 թվականին Հարավային Կոնեկտիկուտի պետական համալսարանն ավարտելուց երեք տարի անց Ֆիլադելֆիայի Թեմփլ համալսարանում ստացել է գեղարվեստի մագիստրոսի աստիճան ։ Դեռ 1978 թվականին նա տեղափոխվել էր Լոս Անջելես՝ մտադրվելով հենց այնտեղ սկսել դերասանական իր կարիերան կինոյում և հեռուստատեսությունում։
Յասեմին Ադար
Մարզական գործունեություն
2015 թվականին Յասեմինը մասնակցեց Բաքվում կայացած Եվրոպական խաղերին, սակայն չկարողացավ հասնել եզրափակիչ՝ պարտվելով Եկատերինա Բուկինային։ Հետո նա երրորդ տեղի համար պայքարում պարտվեց Սվետլանա Սաենկոյին ։ 2015 թվականի Աշխարհի առաջնությանը Յասեմինը պարտվեց քառորդ եզրափակչում ։
Թոնի Ամենդոլա
Կենսագրություն
2014 թվականից հնչյունավորել է World of Warcraft տեսախաղի գլխավոր հերոսներից մեկին՝ Հագարդին ։
Յասեմին Ադար
Ծանոթագրություններ
Կատեգորիա:Թուրք ըմբիշներ Կատեգորիա:Թուրք ուսուցիչներ Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Թոնի Ամենդոլա
Արտաքին հղումներ
Կատեգորիա:Հոլիվուդյան դերասաններ Կատեգորիա:Ամերիկացի դերասաններ Կատեգորիա:21-րդ դարի դերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի կինոդերասաններ
Սիլյան Ավրամովսկի
Սիլյան Ավրամովսկի (Силјан Аврамовски, ), մակեդոնացի պետական և քաղաքական գործիչ, Հյուսիսային Մակեդոնիայի Հանրապետության նախկին ներքին գործերի նախարար ։
Ծանոթագրություններ
Սիլյան Ավրամովսկին ծնվել է 1960 թվականի ապրիլի 10-ին Հարավսլավիայի Սոցիալիստական Ֆեդերատիվ Հանրապետության Սկոպյե քաղաքում։ 1983 թվականին ավարտել է Սկոպյեի Կիրիլի և Մեթոդիոսի անվան համալսարանի անվտանգության ֆակուլտետը։
Համալսարանական կրթությունն ավարտելուց հետո աշխատել է Հյուսիսային Մակեդոնիայի Հանրապետության ներքին գործերի նախարարությունում և զբաղեցրել տարբեր պաշտոններ։ Հարի Կոստովի վարչապետության տարիներին՝ 2004 թվականի հունիսի 2-ին, նշանակվել է երկրի ներքին գործերի նախարար, սակայն նույն տարվա դեկտեմբերի 17-ին ստիպված է եղել թողնել պաշտոնը։
Այնուհետև նա նշանակվել է Հյուսիսային Մակեդոնիայի ներքին գործերի նախարարության անվտանգության և հետախուզական վարչության գրասենյակի պետ։ Այս պաշտոնը ստանձնել է մինչև 2006 թվականը։
Ներկայումս Ավրամովսկին ներքին գործերի նախարարության անվտանգության և հետախուզական վարչության գրասենյակի փոխտնօրենն է։
Կատեգորիա:Սկոպիե քաղաքում ծնվածներ Կատեգորիա:Հյուսիսային Մակեդոնիայի քաղաքական գործիչներ
Մեծ Մորավական տերություն
Մեծ Մորավական տերություն, Մեծ Մորավական իշխանություն, արևմտյան սլավոնների վաղ ֆեոդալական պետություն 9-րդ-10-րդ դարերում։ Կազմավորվել է Մորավա գետի հովտում և իր բարգավաճ շրջանում ընդգրկել Մորավիայի, Սլովակիայի, Չեխիայի, Լուժիցի, Պանոնիայի տարածքները և որոշ սլավոնական հողեր։
Մայրաքաղաքն էր Վելեգրադը։
Պատմություն
Հնագիտական պեղումները վկայում են այդ տարածքում բարձր զարգացած հողագործության, արհեստների, Բյուզանդիայի և Կիևյան Ռուսիայի հետ առևտրի, ամրոցներում և ազնվականների նստավայրերում տնտեսական և քաղաքական աշխույժ կյանքի մասին։ Պատմականորեն հայտնի առաջին իշխան Մոյմիր I-ի օրոք (830-846) տարածվել է քրիստոնեությունը։ Տերությունն ավելի է ամրապնդվել Ռոստիսլավի օրոք (846-870), որը ակտիվորեն պայքարել է գերմանական ագրեսիայի դեմ, դաշինք կնքել Բյուզանդիայի հետ (862)։ Նրա խնդրանքով Բյուզանդիայից Մեծ Մորավական տերություն են ժամանել (836) Կիրիլը և Մեֆոդին, որոնք և հիմնել են գերմանական եպիսկոպոսությունից անկախ սլավոնական եկեղեցին, որով ամրապնդվել է Մեծ Մորավական տերության քաղաքական ինքնուրույնությունը։
Տարածք
Պետության տարածքն առավել մեծ չափերի է հասել Սվյատոպոլկի օրոք (870-894)։ 9-րդ դարում ուժեղացել են ուդելային իշխանները։
895 թվականին Մեծ Մոավական տերությունից անջատվել է Չեխիան, 897 թվականին՝ Լուժիցը, 906 թվականին քոչվոր հունգարները գրավել են տերության տարածքի մեծ մասը՝ վերջ տալով նրա գոյությանը։
Ծվծվուկ ավազուտային
Ծվծվուկ ավազուտային, մեխակազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
Միամյա բույս է, որն ունի 5-25 սմ բարձրություն։ Ցողունները և ծաղկակոթերը բարակ են ու կոշտ։ Պսակաթերթերը սպիտակ են կամ վարդագույն ։
Տարածվածություն
Հայտնի է միայն Երևանի ֆլորիստիկական շրջանում (Գոռավան, Զվարթնոց)։ Աճում է նաև Նախիջևանում, Հյուսիսային Անատոլիայում և Իրանում ։
Էկոլոգիա
Աճում է ստորին լեռնային գոտում՝ ծովի մակերևույթից 800-900 մ բարձրությունների վրա, ավազային անապատում։ Ծաղկում է մայիս ամսին, պտղակալում՝ մայիս-հունիսին ։
Պահպանություն
Կրիտիկական վիճակում գտնվող տեսակ է, որի տարածման և բնակության շրջանների մակերեսը 10 կմ²-ից պակաս է։ Հայտնի է երկու փոքր պոպուլացիա, որոնցից մեկը համարյա անհետացել է։ Արեալը խիստ մասնատված է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES–ի և Բեռնի կոնվենցիաների հավելվածներում ։
Պոպուլացիայի մի մասը պահպանվում է «Խոսրովի անտառ» պետական արգելանոցի տարածքում։
Պահպանության գործողություններ չեն իրականացվում ։
Ծանոթագրություններ
։
Լի Արենբերգ
Ծանոթագրություններ
Կատեգորիա:Հոլիվուդյան դերասաններ Կատեգորիա:Ամերիկացի դերասաններ Կատեգորիա:1962 ծնունդներ Կատեգորիա:Հուլիսի 18 ծնունդներ Կատեգորիա:21-րդ դարի դերասաններ Կատեգորիա:Ամերիկացի պրոդյուսերներ Կատեգորիա:Ամերիկացի սցենարիստներ Կատեգորիա:Ամերիկացի տղամարդ կինոդերասաններ
Թամար թագուհու անվան օդանավակայան
Թամար թագուհու անվան օդանավակայան (მესტიის თამარ მეფის სახელობის აეროპორტი ), օդանավակայան Վերին Սվանեթի տարածաշրջանի Մեստիա քաղաքատիպ ավանում, որը կրում է վրաց Թամար թագուհու անունը։
Բացվել է 2010 թվականի դեկտեմբերի 24-ին Վրաստանի նախագահ Սահակաշվիլիի կողմից ։ Ձմեռային սեզոնին ընդունում է մինչև 18 ուղևորներով ոչ մեծ ինքնաթիռներ, իսկ ամռան սեզոնին` մինչև 50 ուղևոր։ Առավելագույն ծանրաբեռնվածությունը ժամում մինչև մեկ ինքնաթիռ է ։ Ընդունում է ուղևոր փոխադրող ինքնաթիռներ Թբիլիսիից։
2015 թվականին օդանավակայանից օգտվող ուղևորների թիվը տարվա ընթացքում 4,4 հազարից ավել է եղել (ինչը 232,5 % ավել է 2014 թվականի համեմատ) ։
Արտաքին հղումներ
Կատեգորիա:Վրաստանի օդանավակայաններ Կատեգորիա:Սամեգրելո և Զեմո-Սվանեթի մարզ Կատեգորիա:2010 կառույցներ
Big Buck Bunny
Big Buck Bunny (կոդային անունը Peach), կարճ անիմացիոն ֆիլմ, որ նկարահավել է Blender Institute ստուդիայում (Blender Foundation-ի մաս) ։
Պատմություն
Ֆոնդի նախորդ՝ Elephants Dream ֆիլմի նման այս ֆիլմն ստեղծվել է Ազատ ծրագրային ապահովման օգտագործմամբ։ Աշխատանքները սկսվել են 2007 թվականի հոկտեմբերին, իսկ ֆիլմը ցուցադրվել է Ամստերդամում 2008 թվականի ապրիլի 10-ին ։
Ֆիլմը արտոնագրվել է Creative Commons Attribution 3.0 տարբերակով։
Նշանակություն
Ֆիլմը ստեղծվել է հիմնականում Blender-ի բարելավման և դրա հնարավորությունները ցուցադրելու նպատակով և ունի պարզ սյուժե, որը ոմանք քննադատել են դաժանության տարրերի համար  ։
Արտաքին հղումներ
Կատեգորիա:Համակարգչային անիմացիոն ֆիլմեր Կատեգորիա:2008 մուլտֆիլմեր Կատեգորիա:Կարճամետրաժ մուլտֆիլմեր Կատեգորիա:Մուլտֆիլմեր կենդանիների մասին
Մելիքջան Մելիք-Շահնազարյանց
Մելիքջան Մելիք-Շահնազարյանց (ծննդյան և մահվան թվականները անհայտ են, ծնվել է), 1720—1730-ական թվականներին եղել է Գեղարքունիքի մելիք։ Նադիրկուլի խանի (հետագայում՝ Նադիր շահ) իրանական բանակի կազմում իր զորքով կռվել է Անդրկովկաս ներխուժած օսմանյան թուրքերի դեմ։ Փոխարենը Նադիր շահը վերահաստատել է Մելիքջանի մելիքական իրավունքները Գեղարքունիքում։ Ըմբոստացել է Երևանի բեկլարբեկի դեմ, որի համար մահապատժի է ենթարկվել։ Մելիքջանին հաջորդել է որդին՝ Մանուչար Մելիք-Շահնազարյանցը։
Քիգան Քոնոր Թրեյսի
Քիգան Քոնոր Թրեյսի (Keegan Connor Tracy), իսկական անուն ազգանունը՝ Թրեյսի Արմսթրոնգ (Tracy Armstrong), ծնվ. , Ուինսոր (Օնտարիո), Կանադա), կանադացի դերասանուհի։
Հանդիսատեսին հայտնի է «Մի անգամ հեքիաթում» սերիալից և «Նշանակման վայր 2» ֆիլմից։ «Մի անգամ հեքիաթում» ֆենտեզի սերիալում նա մարմնավորել է Կապույտ փերուն։
Անձնական կյանք
Քոնոր Թրեյսին ամուսնացել է Էզ Միտչելի հետ։ Ամուսնական զույգը երկու դուստր ունի ։
Արտաքին հղումներ
Կատեգորիա:Կանադացի դերասանուհիներ Կատեգորիա:1971 ծնունդներ Կատեգորիա:Դեկտեմբերի 3 ծնունդներ Կատեգորիա:Կանադացի հեռուստատեսային դերասանուհիներ Կատեգորիա:Կանադացի կինոդերասանուհիներ
Միսս Մարվել
Միսս Մարվել (Ms. Marvel), «Marvel Comics» հրատարակության կողմից հրապարակված կոմիքսների մի շարք կերպարների անուն։ Կերպարն ի սկզբանե մտածված է եղել որպես Կապիտան Մարվելի իգական անալոգ։ Marvel-ը «Ms. Marvel» անվանումով հրատարակել է երեք կոմիքսաշար, առաջին երկուսում գլխավոր հերոսուհին եղել է Քերոլ Դենվերսը, իսկ երրորդում՝ Քամալա Հանը։
Քերոլ Դենվերս
Քերոլ Դենվերսն առաջին հերոսուհին է, որն օգտագործել է Միսս Մարվել անունը։ Ստեղծել է Ռոյ Թոմասը և նկարիչ Ջին Քոլանը և առաջին անգամ հայտնվել է «Marvel Super-Heroes» № 13-ում (մարտ, 1968)` որպես ԱՄՆ-ի ВВС-ի սպա և չի ունեցել սուպերունակություններ։ Կրիի և Կապիտան Մարվելի հետ տեղի ունեցած պայթյունից հետո՝ «Captain Marvel» № 18-ում (նոյեմբեր, 1969) նրա ԴՆԹ-ն միախառնվել է Մար-Վելլի ԴՆԹ-ի հետ։ Եվ «Ms. Marvel» № 1-ում (հունվար, 1977) Քերոլը ցուցադրում է արդյունքում ստացած սուպերունակությունները և դառնում է սուպերհերոսուհի։ Որպես Միսս Մարվել՝ նա դառնում է Վրիժառուների թիմի հենարանը՝ սկսած «The Avengers» № 171-ից (մայիս, 1978)։ Դենվերսը որպես ծածկանուն օգտագործել է Կրկնակի աստղ և Պատերազմի թռչուն անունները ։ 2012 թվականի հուլիսին Դենվերսն իր վրա է կրում Կապիտան Մարվելի թիկնոցը՝ ի պատիվ իր մահացած Մար-Վելլի, հետո Կապիտան Ամերիկան նրան ասում է, որ Մար-Վելլը կցանկանար, որ նա դա աներ ։
Շերոն Վենտուրա
Շերոն Վենտուրան` երկրորդ Միսս Մարվելն, որը ստեղծել են Մայք Կարլինը և Ռոն Ուիլսոնը, առաջին անգամ հայտնվել է «The Thing» № 27-ում (սեպտեմբեր, 1985) որպես կասկադյոր՝ «Ամպրոպային մրցարշավորդներ» թիմի անդամ, որտեղ նա հանդիպել է Արարածին։ «The Thing» № 35-ում (մայիս, 1986) Վենտուրան կամավոր գնացել է փորձարկման, որն անցկացրել է Ուժային Բրոքերը՝ սուպերունակություններ ստանալու համար, որպեսզի Արարածի հետ կարողանար միանալ Անսահմանափակ դասի պրոֆեսիոնալ ըմբշամարտի ֆեդերացիային, վերցնելով՝ Միսս Մարվել անունը։ Վենտուրան ավելի ուշ միացել է Ֆանտաստիկ քառյակին՝ «Fantastic Four» № 307-ում (հոկտեմբեր, 1987), իսկ հետո նրա վրա ազդում են տիեզերական շողերը՝ «Fantastic Four» № 310-ում (հունվար, 1988) և նրա մարմինը մուտացիայի է ենթարկվում, նա նմանվում է Արարածին և ստանում է Կին-Արարած անունը։
Կարլա Սոֆեն
Բժիշկ Կարլա Սոֆենը՝ սուպերչարագործուհի է և հայտնի է Մունսթոուն անունով, առաջին անգամ նա հայտնվում է որպես Բժիշկ Ֆաուստի օգնական՝ «Captain America» № 192-ում (դեկտեմբեր, 1975), նրան ստեղծել են Մարվ Վոււլֆմանը և Ֆրենկ Ռոբինսը։ «The Incredible Hulk» № 228-ում (հոկտեմբեր, 1978) նա դառնում է չարագործ Մունսթոունի հոգեբույժը, որը նաև հայտնի է որպես Լոյդ Բլոհ։ Կարլան հիպնոսի օգնությամբ ստիպում է Բլոհին՝ իրեն տալ երկնաքարը, որը որ նրան ուժեր է տվել և նա ստանում է ունակություններ և վերցնում է նրա անունը։ Մռայլ կառավարում սյուժետային գծի ժամանակ Սոֆենտ միանում է Նորմազ Օզբորնի ստեղծած՝ Վրիժառուների թիմին, որոնք հայտնի են նաև որպես Մռայլ Վրիժառուները, որտեղ նա հանդես է գալիս որպես առաջին Միսս Մարվելի՝ Քերոլ Դենվերսի նմանակ ։ Նա դառնում է «Ms. Marvel» շարքի գլխավոր հերոսուհին՝ սկսած № 38 թողարկումից (հունիս, 2009), մինր այն պահը, երբ վերադառնում է Քերոլ Դենվերսը՝ № 47-ում (հունվար, 2010)։
Քամալա Հան
Քամալա Հանը չորրորդ Միսս Մարվելն է, ստեղծել են Սանա Ամանատը, Ուիլլու Ուիլսոնը և Ադրանա Ալֆոնան։ Հանն առաջին անգամ հայտնվել է «Captain Marvel» № 17-ում (նոյեմբերի, 2013) որպես պակիստանյան ծագմամբ 16-ամյա Նյու Ջերսցի ամերիկուհի, որը պաշտում էր Քերոլ Դենվերսին։ Նա ստացել է սեփական կոմիքսաշար՝ «Ms. Marvel», որը լույս է տեսել 2014 թվականի փետրվարին, դառնալով Marvel Comics-ի առաջին մուսուլման կերպարը, որի անունը եղել է կոմիքսների վերնագրերում ։ Այդ սերիայի առաջին հավաքածու հատորը՝ «Ms. Marvel Volume 1: No Normal» 2015 թվականին ստացել է Հյուգոյի մրցանակ՝ լավագույն գրաֆիկ պատմություն անվանակարգում ։
Ծանոթագրություններ
Կատեգորիա:Marvel Comics-ի կերպարներ Կատեգորիա:Marvel Comics-ի սուպերհերոսներ
Հրաչյա Սպիրիդոնի Մելիքյան
Հրաչյա Սպիրիդոնի Մելիքյան, հայ կոմպոզիտոր։
Սպիրիդոն Մելիքյանի որդին։
Կենսագրություն
Միջնակարգ մասնագիտական կրթությունն ստացել է Երևանում։ 1933-1935 թվականներին սովորել է Մոսկվայի Գնեսինների անվան երաժշտական տեխնիկումի կոմպոզիցիայի բաժնում՝ Գնեսինի դասարանում։ 1941 թվականին ավարտել է Մոսկվայի կոնսերվատորիան։
Դասավանդել է Երևանի պետական կոնսերվատորիայում։ Սերտորեն կապված է եղել ժողովրդական երաժշտության հետ։ Նրա աչքի ընկնող ստեղծագործություններից են «Սասունցի Դավիթ» սիմֆոնիկ պոեմը, լարային կվարտետը, դաշնամուրային պրելյուդները, երգերը։
Զոհվել է Երկրորդ համաշխարհային պատերազմում՝ Բելառուսի Մոգիլյով քաղաքում ։
Ծանոթագրություններ
Կատեգորիա:Հայ կոմպոզիտորներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:Մոսկվայի կոնսերվատորիայի շրջանավարտներ Կատեգորիա:Կոմպոզիտորներ այբբենական կարգով
Վեստո Սլայֆեր
Վեստո Սլայֆեր (Vesto Melvin Slipher; ), ամերիկացի աստղագետ։
ԱՄՆ գիտությունների ազգային ակադեմիայի անդամ (1921 թվականից)։ 1901 թվականին ավարտել է Ինդիանայի համալսարանը և այդ ժամանակվանից աշխատել է Լոուելի աստղադիտարանում (Արիզոնայի ֆլագստաֆ), 1916 թվականին՝ դրա փաստացի տնօրենը (իրավաբանորեն 1927-1952 թվականներին)։
Կենսագրություն
Գիտական աշխատանքները կապված են աստղադիտակի հետ։ Սպեկտրասկոպիվ մեթոդներով նա որոշեց Մարսի, Յուպիտերի, Սատուրնի, Ուրանի առանցքային ռոտացիայի արագություններն ու ժամանակաշրջանը։ Առաջին անգամ ստացավ բավականին մեծ ցրվածությամբ խոշոր մոլորակների սպեկտրների լուսանկարներ, որոնք բացահայտեցին մոլեկուլային կլանման գոտիների կառուցվածքը, որոնք հետագայում Ռ․ Ուայլտին նույնականացրեցին ամոնիակի և մեթանի կապանքներով։ Ստացվեց հաստատուն կալցիումային գծերի առկայությունը մեծ թվով աստղերի սպեկտրում Պերսևս, Կարիճ և Օրիոն համաստեղություններում, բացահայտել է միջաստղային նատրիումը։
Նա բազմաթիվ ակադեմիաների և գիտական ընկերությունների անդամ է։ Փարիզյան Լալանդի անվան (1919 թվական), Դրեյպերի անվան գիտությունների ազգային ակադեմիայի (1932 թվական) մեդալներ, Լոնդոնի թագավորական աստղագիտական ընկերության ոսկե մեդալ (1933 թվական), Խաղաղ օվկիանոսի աստղագիտական ընկերության Քեթրին Բրյուսի մեդալ (1935 թվական)։
Հիշողություն
В 1970 г. Международный астрономический союз присвоил имя Весто Мелвина Слайфера (совместно с его братом Эрлом Чарльзом Слайфером) кратеру на обратной стороне Луны.
1970 թվականին Միջազգային աստղագիտական միությունը Լուսնի հակառակ կողմի խառնարանը տրվեց Վեստո Սլայֆերի անունը (նրա եղբայր Էրլ Չարլզ Սլայֆերի հետ համատեղ)
Գրականություն
Կատեգորիա:Ամերիկացի աստղագետներ Կատեգորիա:20-րդ դարի աստղագետներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Գիտությունների դոկտորներ Կատեգորիա:Ինդիանայի համալսարանի շրջանավարտներ
Ֆեռնանդո Ֆեռնան
Ֆեռնանդո Ֆեռնան Գոմես (Fernando Fernán Gómez, ), իսպանացի hայտնի դերասան, սցենարիստ, թատրոնի և կինոյի ռեժիսոր։ Իսպանական թագավորական ակադեմիայի անդամ է ։ Խաղացել է գրեթե 200 ֆիլմում, ավելի քան քսանի ռեժիսոր է։ Բազմաթիվ մրցանակների ու պարգևների դափնեկիր է, այդ թվում՝ Աստուրիական արքայազնի մրցանակ արվեստի բնագավառում, կինոյի և թատրոնի մի քանի ազգային մրցանակ, իսպանական կինոակադեմիայի ոսկե մեդալ և հինգ «Գոյա» մրցանակ ։
Կենսագրություն
Ֆեռնանդոն արտաամուսնական երեխա է, որովհետև նրա հայրական տատը՝ դերասան Լուիս Ֆեռնանդո դե Մենդոսա և Գերերոյի մայրը՝ թատերական հայտնի դերասանուհի Մարիա Գերերոն, որդուն արգելել էր ամուսնանալ Ֆեռնանդոյի մոր՝ հայտնի դերասանուհի Կարոլ Ֆեռնանդ Գոմեսի հետ։ Իր հուշագրությունների համաձայն՝ դա տեղի է ունեցել, ամենայն հավանականությամբ, 1921 թվականի օգոստոսի 28-ին Պերուի Լիմա քաղաքում, չնայած ծննդյան վկայականում գրված է, որ նա ծնվել է Արգենտինայի Բուենոս Այրես քաղաքում։ Նրա մայրն այդ ժամանակ հյուրախաղերով հանդես էր գալիս Լատինական Ամերիկայում, և Բուենոս-Այրեսում վկայական է ստացել մի քանի օր հետո ։ Ուստի Ֆեռնան Գոմեսը Արգենտինայի քաղաքացի էր, և պահպանել է քաղաքացիությունը մինչև 1984 թվականը, երբ ստացել է իսպանական քաղաքացիություն ։
Ծանոթագրություններ
Կատեգորիա:Օգոստոսի 28 ծնունդներ Կատեգորիա:1921 ծնունդներ Կատեգորիա:Նոյեմբերի 21 մահեր Կատեգորիա:2007 մահեր Կատեգորիա:Մադրիդ քաղաքում մահացածներ Կատեգորիա:Անձինք այբբենական կարգով Կատեգորիա:Դերասաններ այբբենական կարգով Կատեգորիա:Իսպանացի դերասաններ Կատեգորիա:20-րդ դարի դերասաններ Կատեգորիա:21-րդ դարի դերասաններ Կատեգորիա:Սցենարիստներ այբբենական կարգով Կատեգորիա:Իսպանացի սցենարիստներ Կատեգորիա:Կինոռեժիսորներ այբբենական կարգով Կատեգորիա:Իսպանացի կինոռեժիսորներ Կատեգորիա:Քաղցկեղից մահացածներ Կատեգորիա:Անարխիստ գրողներ
Թբիլիսի (երկաթուղային կայարան)
Թբիլիսի երկաթուղային կայարան կամ Թբիլիսի կենտրոնական երկաթուղային կայարան (თბილისის ცენტრალური სადგური), վրացական երկաթուղու կայարան, որը գտնվում է Վրաստանի մայրաքաղաք Թբիլիսիում։
Պատմություն
Թբիլիսի կենտրոնական երկաթուղային կայարանը բացվել է 1872 թվականի հոկտեմբերի 10 -ին Փոթի-Թբիլիսի եկրաթգծի Զեստափոն - Թբիլիսի տեղամասի շինարարության ավարտից հետո, երբ Թբիլիսիից Փոթի շարժվեց առաջին գնացքը։ ։ Այդ օրը համարվում է Վրացական երկաթգծի ծննդյան օր ։ Սկզբում կայարանն ուներ ուղևորափոխադրման երկու ուղևորահարթակ (տերմինալ)` Կենտրոնական և Բորժոմի։
Կենտրոնական կայարանի հին շենքը կառուցվել է 1872 թվականին։ Հետագայում այն քանդվել է և 1952 թվականին դրա փոխարեն կառուցվել է «Ստալինյան ամպիրի» ոճի նոր կայարան ։
1982 թվականին երկաթուղային հին կայարանը քանդելու և նոր կայարան կառուցելու մասին որոշում է կայացվել։ Հին կայարանը պետք է քանդվեր, սակայն հիմքերն այնքան ամուր էին, որ որոշվեց կայարանը պայթեցնել ։ Կայարանը պայթացնելուց հետո սկսվեց կենտրոնական նոր երկաթուղային կայարանի շենքի կառուցումը, որն այդպես էլ ավարտին չկարողացան հասցնել։
1991 թվականին շինությունը գործնականում պատրաստ էր, սակայն ԽՍՀՄ փլուզումը և դրան հաջորդած տնտեսական ճգնաժամը խանգարեցին հարդարման աշխատանքներն ավարտին հասցնելը։ Վրաց-աբխազական հակամարտության ավարտից հետո Թբիլիսի կենտրոնական երկաթուղային կայարանի շենքում տեղավորվեցին Աբխազիայի փախստական վրացիները, որոնք այնտեղ ապրեցին 2008 թվականը ներառյալ, երբ Թբիլիսիի քաղաքապետարանը որոշում կայացրեց երկաթուղային կայարանի շենքի հարդարման աշխատանքներն ավարտին հասցնել և կարգի բերել երկաթուղային հարթակները, իսկ փախստականներին այլ կացարաններ տրամադրվեցին։
Ներկայումս կայարանի շենքը վերափոխվել է հարմարեցվելով «Tbilisi-Central» մոլի համար, իսկ դրամարկղի ոչ մեծ սրահը և սպասասրահը վերակառուցվել են և գործում են։
Երկաթուղային կայարանը զարգացնելու և նոր կայարանի կառուցելու մասին նախագծերի երկու տարբերակներ են դիտարկվել. 2010 թվականին Վրացական երկաթգծի ղեկավարությունը և Վրաստանի Էկոնամիկայի նախարարությունը որոշում են ընդունել սկսվել «Թբիլիսի շրջանցող մայրուղու» կառուցումը, որը վերևում դիտարկվող տարբերակներից երկրորդին է նման։
2012 թվականի ապրիլի 12-ին «Վրացական եկաթուղին» ՍՊԸ -ից դարձել է Բաժնետիրական ընկերություն ։
Բորժոմի կայարան
Բորժոմի երկաթուղային կայարանի ծածկած ուղեհարթակները կառուցվել են 1979 թվականին։ Մինչև 2011 թվականը Բորժոմ երկաթուղային կայարանը շահագործվել է որպես Արևմտյան Վրաստանից Թբիլիսի ժամանող էլեկտրագնացքների վերջին կայարան ։ 2011 թվականի փետրվարի 15-ին Բորժոմի կայարան ժամանեց վերջին մերձքաղաքային գնացքը։ 2011 թվականի փետրվարի 16-ից կայարանից ուղևորվող բոլոր էլեկտրագնացքների երթուղիները երկարացվեցին մինչը Թբիլիսի-Օդանավակայան կայարանը, իսկ Բորժոմ երկաթուղային կայարանը փակվեց ։
Արտաքին հղումներ
Կատեգորիա:Վրաստանի երկաթուղային կայարաններ Կատեգորիա:Թբիլիսիի տրանսպորտ Կատեգորիա:1872 թվականին հիմնադրված բնակավայրեր Կատեգորիա:Թբիլիսիի շենքեր և կառույցներ Կատեգորիա:Երկաթուղային կայարաններ Կատեգորիա:Թբիլիսիի մետրոպոլիտենի կայարաններ
Չարլզ Մոնրո Շուլց
Չարլզ Մոնրո Շուլց (Charles Monroe Schulz, ), ամերիկացի նկարիչ–ծաղրանկարիչ։ Չարլի Բատունի և նրա ընկերների մասին պատմող Peanuts կոմիքսների շարքի հեղինակ։ Շարքը ստացել է միջազգային ճանաչում և համարվում է բոլոր ժամանակների ամենահաջողված կոմիքսներից մեկը։ Շուլցը հետմահու պարգևատրվել է Կոնգրեսի ոսկե մեդալով։
Կենսագրություն
Ծնվել է ԱՄՆ Մինեսոտա նահանգի Մինեապոլիս քաղաքում։ Հայրը ուներ գերմանական արմատներ, մայրը՝ նորվեգական։ Մեծացել Սեյնթ Փոլում։ Նրա քեռին իրեն անվանել է Սպարկի, որը Շուլցի սիրած կոմիքսից՝ Barney Google-ից, ձի էր։
Լինելով երեխա և դեռահաս՝ Չարլզը շատ ամաչկոտ էր։ 1943 թվականին մոր մահից հետո, որը մահացել է քաղցկեղից, նա ընդգրկվեց ԱՄՆ բանակում և մեկնեց կռվելու Եվրոպայում Երկրորդ համաշխարհային պատերազմի տարիներին։ Պատերազմից հետո Շուլցը վերադարձավ Միննեապոլիս, որտեղ սկսեց աշխատել որպես արվեստի ուսուցիչ և շուտով դարձավ ծաղրանկարիչ։
Կարիերա
Շուլցի առաջին աշխատանքն էր Li'l Folks (Փոքրիկ տղաները) գիրքը, որի գլխավոր հերոսները 8-12 տարեկան երեխաներ էին։ Նրանց թվում էր մի տղա, որը կոչվում էր Չարլի Բրաուն և մի շուն, որը նման էր ապագա Սնոպի։ Չնայած Peanutsի նմանություններին ՝ շարքը հաջողված չէր։ 1950-ին լույս տեսավ Peanutsի պատմությունների մի շարք, որտեղ սյուժեն կենտրոնացած էր Չարլի Բրաուն անունով մի տղայի վրա, ամաչկոտ երեխա, որը չէր կարողանում իր շանը ստիպել նրան հնազանդվել։ Այս շարքն ընդունվել է մեծ հաջողությամբ և համարվում է իր ոլորտում ամենատարածվածներից մեկը։
Չարլի Բրաունը Peanutsի գլխավոր հերոսն է։ Նրա անունը վերցված է Շուլցի  արվեստի դպրոցի դասընկերոջից։ Շուլցը սերիալի Բրաունի և այլ կերպարների գծերը վերցրեց իր սեփական կյանքի փորձից։ Չարլի Բրաունի նման՝ Շուլցի հայրը վարսավիր էր, իսկ մայրը տնային տնտեսուհի։ Շուլցը դեռ երեխա ուներ շուն, բայց դա Snoopy- ի նման փորիկ չէր, այլ սլաք էր։ Փաթի անունով հերոսին ոգեշնչել են Շուլցի առաջին կինը, բայց նրանց ամուսնալուծությունից հետո հազվադեպ է հայտնվել կոմիքսներում, և նրա տեղում հայտնվել է Peppermint Patty անունով մի նոր կերպար։ «Փոքրիկ կարմիր մազերով աղջիկ» կերպարը ոգեշնչված է Դոննա Ջոնսոնից, որն աշխատել է գեղարվեստի դպրոցում, որտեղ աշխատել է Շուլցը, և որըհրաժարվել է իր առաջարկությունից։
Հղումներ
Կատեգորիա:Հոլիվուդյան փառքի ծառուղի Կատեգորիա:Ամերիկացի հումանիստներ Կատեգորիա:Ամերիկացի երգիծաբաններ Կատեգորիա:Ամերիկացի մուլտիպլիկատորներ Կատեգորիա:Ամերիկացի նկարիչներ Կատեգորիա:Քաղցկեղից մահացածներ Կատեգորիա:Կոմիքսների նկարիչներ Կատեգորիա:Նկարիչներ այբբենական կարգով
Սև վառոդ
Սև վառոդ, հայտնի է նաև ծխացող վառոդ անվանումով՝ ի տարբերություն ներկայումս լայնորեն գործածվող անծուխ վառոդի. ամենավաղ հայտնի քիմիական պայթուցիկ նյութն է։ Բաղկացած է ծծումբի (S), փայտածուխի և կալիումի նիտրատի /KNO/ կամ սելիտրայի խառնուրդից։ Ծծումբն ու փայտածուխը ծառայում են որպես վառելանյութ, իսկ կալիումի նիտրատը՝ օքսիդացնող նյութ, որն ապահովում է այրման համար անհրաժեշտ թթվածնի համապատասխան քանակության առկայությունը։ Ժամանակին լայնորեն գործածվել է հրազենի, հրետանու, հրթիռների, հրավառության նյութերի մեջ, հանքագործության, ճանապարհաշինության բնագավառներում։
Տասնիններորդ դարի երկրորդ կեսից սկսած՝ սև վառոդի գործածության ծավալներն ու բնագավառները նվազել են՝ կապված ավելի արդյունավետ պայթուցիկ նյութերի՝ դինամիտի (ուժանակի) և ANFO-ի /ammonium nitrate/fuel oil/ հայտնաբերման հետ ։ Այսօր սև վառոդը կիրառվում է որսորդության, հրազենի գործածության վարժանքների, պատմական ճակատամարտերի խաղ-բեմադրությունների ժամանակ՝ որպես մարտական լիցքից զուրկ, ուսումնական փամփուշտների նյութ։
Աղբյուրներ
Կատեգորիա:Զինամթերք Կատեգորիա:Չինական հայտնագործություններ
Լեյլա Սլիմանի
Լեյլա Սլիմանի (Leïla Slimani, ), մարոկկոյական ծագմամբ ֆրանսիացի կին գրող և լրագրող, ինչպես նաև դիվանագետ, որը Ֆրանկոֆոնիայի միջազգային կազմակերպությունում ներկայացնում է Ֆրանսիայի նախագահ Էմանուել Մակրոնին ։ 2016 թվականին «Իդեալական դայակ» վեպի համար արժանացել է Գոնկուրյան մրցանակի։
Կենսագրություն և գործունեություն
Լեյլա Սլիմանիի մայրական տատը` Էնն Դոբը (ի ծնե` Ռյուտշ, ծնված 1921 թվականին), մեծացել է Էլզասում։ 1944 թվականին տատը ծանոթացել է ապագա ամուսնու՝ Ֆրանսիայի ազատագրման ժամանակ ֆրանսիական գաղութային բանակի մարոկկացի գնդապետ Լահդար Դհոբի հետ։ Պատերազմից հետո Էննը հետևել է ամուսնուն և մեկնել Մարոկկոյի Մեկնես քաղաք։ Տատի ինքնակենսագրական վեպը հրատարակվել է 2003 թվականին, նա դարձել է ընտանիքի առաջին գրողը։ Դուստրը` Լեյլայի մայր Բեաթրիս Նաջաթ Դհոբ-Սլիմանին, օտորինոլարինգոլոգ էր (Մարոկկոյում առաջին կին բժիշկներից մեկը), ամուսնացել է ֆրանսիական կրթություն ստացած մարոկկացի տնտեսագետ Օթման Սլիմանիի հետ։ Օթմանը Մարոկկոյում զբաղեցրել է տնտեսական հարցերով պետական քարտուղարի պաշտոնը, այնուհետև եղել է բանկի կառավարիչ, բայց խոշոր ֆինանսական սկանդալից հետո մինչև իր մահը` 2004 թվականը, այդպես էլ չի կարողացել կարգի բերել գործերը։ Բեաթրիսն ու Օթմանն ունեցել են երեք դուստր. Լեյլա Սլիմանին միջնեկն էր։ Նա ծնվել է 1981 թվականի հոկտեմբերի 3-ին, Ռաբաթում և մեծացել ազատական, ֆրանսալեզու ընտանիքում` հաճախելով ֆրանսիական դպրոցներ։
1998 թվականին Լեյլան Ֆրանսիայից Մարոկկո է տեղափոխվել, ավարտել է Փարիզի Քաղաքական հետազոտությունների ինստիտուտը և Կոմերցիայի բարձրագույն դպրոցը։ «Jeune Afrique» հրատարակչությունում աշխատել է լրագրող, իսկ 2012 թվականին իրեն լիովին նվիրել է գրականությանը ։
Գրական գործունեությունից բացի Լեյլան մի որոշ ժամանակ հաճախել է նաև դերասանական դասընթացների` ծրագրելով դառնալ դերասանուհի։ 2006 թվականին նա նկարահանվել է մարոկկուհի Նարգիզ Նեժարի «Արթնացի՛ր, Մարոկկո» (Wake-Up Morocco) ֆիլմում, որի սյուժեի հիմքում ընկած է նախկին ֆուտբոլիստի մասին պատմությունը, որն ապրում էր իր թոռնուհու հետ Կասաբլանկայի մոտ գտնվող կղզյակում և չէր դադարում մտածել այն փողի մասին, որը կարող էր վաստակել վաղուց անցած եզրափակիչ խաղում, եթե գիշերը չանցկացներ մի կնոջ հետ։ Վերջինս, իր հերթին ապրում է նույն կղզյակում և դեռ մտածում է ֆուտբոլիստի մասին... :
2013 թվականին Մարոկկոյում լույս տեսած Դախլա ծոցի մասին փաստավավերագրական գիրքը դարձել է Լեյլա Սլիմանիի անդրանիկ գիրքը ։
2015 թվականին Սլիմանիի «Օգրիի այգում» վեպը, որը կանանց կլինիկական սեռական կախվածությունը նկարագրում է որպես դժոխք ընկնել (գրքի մտահղացումը ծնվել է, երբ 2011 թվականին հեղինակը կրծքով կերակրել է իր երեխային` հեռուստատեսությամբ դիտելով Դոմինիկ Ստրոս-Կանի շուրջ սեռական սկանդալի զարգացումը), Մարոկկոյում արժանացել է Մամունիայի մրցանակի ։
Լեյլան 2016 թվականի Գոնկուրյան մրցանակի դափնեկիր է` «Իդեալական դայակ» վեպի համար, որը մտահղացվել Է 2012 թվականին Նյու Յորքում տեղի ունեցած իրական իրադարձությունների ազդեցության տակ ։ Վեպը լավ է ընդունվել քննադատների կողմից և արագ դարձել է բեսթսելլեր. երեք ամսվա ընթացքում տպագրվել է ավելի քան 76 000 օրինակ (այսինքն՝ դեռ մրցանակի շնորհումից առաջ)։ Հետագայում «Իդեալական դայակը» դարձել է Ֆրանսիայի` 2016 թվականի ամենակարդացվող գիրքը։ Մինչև 2017 թվականի վերջը Ֆրանսիայում վաճառվել է վեպի մոտ 600 000 օրինակ ։ 2019 թվականին վեպն էկրանավորվել է։ Համանուն նախագծի ռեժիսորը Լյուսի Բոռլետոն է, Միրիամի դերը խաղացել է դերասանուհի Լեյլա Բեխտին, Փոլի դերը` Անտուան Ռեյնարտցը, Լուիզայի դերը` Կարին Վիարը։
Անձնական կյանք
Լեյլան փարիզցի բանկիր իր ամուսնու հետ ծանոթացել է 2005 թվականին։ Հարսանիքը տեղի է ունեցել 2008 թվականի ապրիլի 24-ին։ 2011 թվականին ծնվել է նրանց որդին, 2017 թվականին` դուստրը։
Արտաքին հղումներ
Կատեգորիա:Ֆրանսիացի լրագրողներ Կատեգորիա:Ֆրանսիացի գրողներ Կատեգորիա:Ֆրանսալեզու գրողներ Կատեգորիա:21-րդ դարի կին գրողներ Կատեգորիա:Ֆրանսիացի վիպասաններ Կատեգորիա:Ֆրանսիացի դիվանագետներ
Բալա Մելիքյան
Մելիքյան (Մելիքով) Բալա Գրիգորի, հայ թառահար։
Կենսագրություն
Հատուկ երաժշտական կրթություն չի ստացել, նրա երաժշտական ճաշակն ու ունակությունները ձևավորվել և զարգացել են Շուշվա ժողովրդա-երաժշտական միջավայրում, հոր՝ այդ ժամանակ արդեն նշանավոր թառահար Գրիգոր Մելիքովի (1859-1929 թվականներ) ազդեցությամբ։ Տասնինը տարեկան հասակում Մելիքյանը արդեն ճանաչված թառահար էր և իր գործունեությամբ կապված էր նաև Բաքվի, Թիֆլիսի ու Երևանի երաժշտական կենտրոններին։ Վիրտուոզ թառահար, մուղամների անզուգական կատարող Մելիքյանը իր կազմակերպած գործիքային անսամբլներով համերգներով հանդես է եկել (որպես մենակատար և նվագակցող) նաև Մոսկվայում ու Լենինգրադում։
Արտաքին հղումներ
Կատեգորիա:Հայ թառահարներ Կատեգորիա:1888 ծնունդներ Կատեգորիա:1935 մահեր Կատեգորիա:Շուշի քաղաքում ծնվածներ‎
Պլզենի երկրամաս
Պլզենի երկրամաս (Plzeňský kraj), Չեխիական հանրապետության վարչական միավոր, տեղակայված է Բոհեմիա պատմական շրջանի արևմտյան մասում։ Վարչական կենտրոն՝ Պլզեն։
Բնակչություն
Պլզենի երկրամասի բնակչությունը կազմում է 570․401 մարդ (ըստ 2011 թվականին կայացած բնակչության մարդահամարի), ինչը համապատասխանում է Չեխիայի ամբողջ բնակչության 5,47 %-ը։ Բնակիչների 30 % ապրում է Պլզենում և արվարձաններում։ Երկրամասում կան շատ բնակավայրեր բնակիչների ոչ մեծ քանակությամբ, միակ մեծ քաղաքը համարվում է Պլզեն վարչական կենտրոնը՝ Չեխիայի մեծությամբ չորրորդ քաղաքը (164,000 բնակիչ)։ Երկրամասի մնացած 46 քաղաքներում ապրում է 367 000 մարդ։
Բնակչության խտությունը կազմում է 75,44 մարդ մեկ քառակուսի կիլոմետրում (երկրի միջինը՝ 132,33 մարդ 1 քառակուսի կիլոմետրում)։ Բնակչության ամենացածր խտությունը Տահով և Կլատովի շրջաններում է (37,65 և 44,21 համապատասխանաբար)։
Քաղաքներ ավելի քան 10․000 մարդ բնակչությամբ.
Վարչական բաժանում
Երկրամասի տարածքը բաժանված է 7 շրջանի։
Երկրամասում ընդհանուր կա 501 մունիցիպալիտետ, այդ թվում 15 մունցիպալիտետ՝ ընդլայնված լիազորություններով։
Տնտեսություն
Օգտակար հանածոների հիմնական հանքավայրերը հայտնաբերվում են Պլզենի ծայրամասերում։ Այստեղ արդյունահանում են քարածուխ, շինարարական քար, կավ։ Բոհեմյան անտառում իրականացվում է կրաքարի արդյունահանում։ Շրջանում կան բարենպաստ պայմաններ գյուղատնտեսության զարգացման համար։ Երկրամասի տարածքի 50,8 %-ը օգտագործվում է ինչպես գյուղատնտեսական հանդակներ, տարածքի 39,4 %-ը զբաղեցնում են անտառները։
2005 թվականի դեկտեմբերի 31-ի դրությամբ երկրամասում գրանցված է 127 341 ձեռնարկություն, որոնց մեկ երրորդ մասը տեղակայված է Պլզենի շրջանում։ Բնակչության 27,3 %-ը աշխատում է արդյունաբերական արտադրությունում, նրան հաջորդում են սոցիալական ոլորտը, անտառային և ձկնային տնտեսությունները։
Միջազգային համագործակցության զարգացման նպատակներով ստեղծվել են Էրգենսիս (Գերմանիայի հետ միասին) և Բավարական Անտառ՝ Բոհեմյան անտառ (Գերմանիայի և Ավստրիայի հետ) եվրոշրջանները։
Տրանսպորտ
Շրջանի ճանապարհային ցանցի երկարությունը կազմում է 5007 կմ։ Ավտոբանների երկարությունը կազմում է 89 կմ։ Երկրամասի երկաթուղային ցանցն ունի ընդհանուր 713 կիլոմետր երկարություն, որից 237 կիլոմետրը էլեկտրաֆիկացված է։ Պլզեն-Նյուրնբերգ և Ռեգենսբուրգ-Մյունխեն միջազգային տրանսպորտային գծերը տարածաշրջանը կապում են Գերմանիայի հետ։
Մշակույթ և տուրիզմ
2002 թվականին երկրամասում հաշվվում էր 43 թանգարան, 12 թատրոն, 590 գրադարան՝ ներառյալ Պլզենի երկրամասի Գիտական գրադարանը։ Պլզենում անցկացվում են կանոնավոր երաժշտական և թատերական փառատոներ։
Զբոսաշրջության կենտրոնը համարվում է Պլզեն քաղաքը՝ մշակույթի և պատմության բազմաթիվ հուշարձաններով, կենդանաբանական և բուսաբանական այգիներով։ Բոհեմյան անտառում զարգանում են ձմեռային մարզաձևերը։ Շրջանի հյուսիս-արևմուտքում է գտնվում Կոնստանտինովի Լազնե հանգստավայրը։
Երկրամասի տեսարժան վայրերն են համարվում Կլադրուբի վանքը, Շվիհների ամրոցները, Կաշպերկը, Ռաբին, Կատերժովը, Վելհարտիցեն, Հորշովսկի-Տինը։ Դոմաժլիցե, Պլզեն և Հորշովսկի քաղաքների պատմական կենտրոնները պաշտպանված են որպես պատմության հուշարձաններ։ Պլզենի շրջակայքում կան նաև բնակավայրեր, որտեղ ներկայացված է 17-18-րդ դարերի գյուղական ճարտարապետությունը, բլոկային շինություններն ու ֆախվերկային տները ներկայացված են Պլզենից հյուսիս ընկած տեղանքում, ինչպես նաև Տահովի շրջանում։ Հանովիցեում (Կլատովի շրջան) է գտնվում գյուղական ճարտարապետության թանգարանը բաց երկնքի տակ։
Շրջանում է գտնվում Բոհեմյան անտառ բնական ազգային պարկը և Չեսկի անտառ (Český les), Կրժիվոկլատսկո (Křivoklátsko) և Սլավկովսկի անտառ (Slavkovský les) բնապատկերային արգելոցները։ Ջրային մարզաձևերի կենտրոնը գտնվում է Բերոունկա գետի վրա։
Արտաքին հղումներ
Կատեգորիա:Չեխիայի տարածաշրջաններ
Խաչատուր Մելիքյան
Խաչատուր Բեգլարի Մելիքյան, հայ խորհրդային զինվորական, Խորհրդային Միության հերոս (հետմահու, 1942 թվականի նոյեմբերի 6-ին), ավագ լեյտենանտ։
Շքանշաններ
Հերոսի կոչման արժանացել է Օբոյան քաղաքի ազատագրման մարտերում ցուցաբերած խիզախության համար ։ Պարգևատրվել է Լենինի և Կարմիր դրոշի շքանշաններով։
Կատեգորիա:Երկրորդ համաշխարհային պատերազմին մասնակցած հայեր Կատեգորիա:ԽՍՀՄ հայազգի հերոսներ Կատեգորիա:1911 ծնունդներ Կատեգորիա:1942 մահեր Կատեգորիա:Լենինի շքանշանի ասպետներ Կատեգորիա:Կարմիր դրոշի շքանշանի ասպետներ Կատեգորիա:Հայ ռազմական գործիչներ